קנדריק לאמאר

קנדריק לאמאר דאקוורת' (באנגלית: Kendrick Lamar Duckworth; נולד ב-17 ביוני 1987), המוכר גם בכינויים K-Dot וקונג פו קני, הוא ראפר אמריקאי מקומפטון שבקליפורניה. הוא החל את קריירת המוזיקה שלו בחברת תקליטים עצמאית בשם "טופ דואוג אנטרטיינמנט", אך ב-2012 הצטרפו לאמאר וחברת התקליטים שבה חתם לאינטרסקופ רקורדס ולאפטרמת'. בנוסף, לאמאר חבר בסופרגרופ מהחוף המערבי, בלאק היפי, יחד עם הראפרים ג'יי רוק, סקולבוי קיו ואב-סול. לאמאר זכה לראשונה להצלחה ולהכרה בציבור לאחר שב-2010 הוציא את המיקסטייפ הרביעי שלו, Overly Dedicated (אנ'). שנה לאחר מכן הוא הוציא בלעדית ל-iTunes את האלבום העצמאי הראשון שלו, Section.80. לפני שהוציא את אלבומו השני, לאמאר הספיק להתארח בשירים של ראפרים ידועים, כמו: ד"ר דרה, דה גיים, דרייק, טאליב קוולי, באסטה ריימס, וורן ג'י, ליל ויין, אי-40 ויאנג ג'יזי. ב-22 באוקטובר 2012 הוציא לאמאר את האלבום השני שלו, Good Kid, M.A.A.D City. האלבום הגיע למקום השני במצעד בילבורד 200 והסינגלים מתוכו: "Swimming Pools (Drank)",‏ "Bitch, Don't Kill My Vibe" ו-"Poetic Justice" נכנסו למצעד Top 40 האמריקאי בז'אנר הראפ. האלבום אף הוכתר כאלבום פלטינה על ידי איגוד תעשיית ההקלטות האמריקאי (RIAA). בתחילת 2013, MTV הכתיר את לאמאר במקום הראשון ברשימת אמני ההיפ הופ הטובים של השנה (MTV's Hottest MCs in the Game). לאמאר זכה בשבעה עשר פרסי גראמי בסך הכל, נכון לפברואר 2023, טקס הגראמי ה-65. הוא השיג שבע מועמדויות בטקס פרסי גראמי ה-56 (אנ') ב-2014, כולל אלבום השנה עבור Good Kid, M.A.A.D City ותגלית השנה. בטקס פרסי גראמי ה-57 ב-2015, הסינגל שלו "i" הביא לו את שתי הזכיות הראשונות שלו: פרס גראמי לשיר הראפ הטוב ביותר ופרס גראמי לביצוע הראפ הטוב ביותר. לאמאר השיג את המועמדות השנייה שלו לאלבום השנה בטקס פרסי גראמי ה-58 עבור To Pimp a Butterfly, וגם הוביל את הקטגוריה עם 11 מועמדויות. הוא עבר את אמינם כראפר שמשיג הכי הרבה מועמדויות בערב אחד, ונמצא במקום השני לאמן אחרי מייקל ג'קסון שמחזיק את השיא עם 12 מועמדויות מאז 1984. לאמאר היה האמן בעל הכי הרבה פרסי גראמי באותו ערב, 5 במספר, כולל אלבום הראפ הטוב ביותר. הראפר הופיע בפעם הראשונה ברשימת Time 100 של "טיים מגזין" ב-2016. בשנת 2017 הוציא לאמאר את אלבום הסטודיו הרביעי שלו, Damn, שקיבל שבחים ממבקרים, וזכה להצלחה מסחרית גדולה. האלבום הגיע למקום הראשון ברשימת בילבורד 200 ובמספר ההשמעות ב-iTunes, האלבום אף זכה בפרס הפוליצר באותה שנה. בנוסף לפרס הפוליצר, האלבום גרף 5 פרסי גראמי מתוך 7 מועמדויות בטקס פרסי גראמי ה-60 (אנ'), כולל אלבום הראפ הטוב ביותר. בשנת 2022 הוציא לאמאר את אלבום הסטודיו החמישי שלו, Mr. Morale & the Big Steppers, אשר הביא ללאמאר את הזכייה השלישית שלו בפרס אלבום הראפ הטוב ביותר, בטקס פרסי גראמי ה-65. באותו הערב לאמאר זכה בשני פרסי גראמי נוספים, שהביאו אותו לזכייה בשבעה עשר פרסי גראמי בסך הכל, מספר שהציב במקום השלישי ברשימת הראפרים עם הכי הרבה זכיות בגראמי, מאחורי קניה וסט וג'יי-זי שזכו ב-24 פרסים כל אחד. קנדריק לאמאר נולד בקומפטון, קליפורניה, להורים משיקגו, אילינוי. אמו בחרה לקרוא לו קנדריק על שמו של המוזיקאי, הזמר והמלחין האמריקאי, מאלבמה, אדי קנדריקס. קנדריקס הוא אחד ממייסדי מוטאון; זמר סולן של הלהקות המצליחות The Temptations ו"הסופרימס". לאמאר סיפר כי כשהיה בן 8, צפה במושאי הערצתו, טופאק שאקור וד"ר דרה, במהלך הצילומים לקליפ הסינגל "California Love". לאמאר מספר כי היה זה רגע משמעותי בחייו, וכי אז הבין לאן מועדות פניו. הוא למד בתיכון Centennial שבקומפטון. ב-2003, בגיל 16, לאמאר הוציא את המיקסטייפ הראשון שלו, "Youngest Head Nigga In Charge", תחת הכינוי K-Dot. המיקסטייפ הביא ללאמאר התעניינות מקומית שהובילה להחתמה שלו בחברת תקליטים עצמאית טופ דואוג אנטרטיינמנט. ב-2005 לאמאר הוציא את המיקסטייפ השני שלו, "Training Day", שכלל 26 שירים. ב-2006 וב-2007, יחד עם מספר ראפרים צעירים מהחוף המערבי כמו: ג'יי רוק ו-Ya Boy, חימם לאמאר את דה גיים במספר הופעות. בעקבות אותן הופעות, דה גיים אף אירח את לאמאר בשניים משיריו, "The Cypha" ו-"Cali Niggaz". ב-2008, לאמאר הופיע בקליפ לסינגל "In the Ghetto (All My Life)‎" של הראפר ג'יי רוק. לאמאר זכה להכרה נוספת לאחר שהשתתף בבאטל שערך הראפר צ'ארלס המילטון בהופעה שלו, בבאטל לאמאר נתן וורס מהשיר "Keep It Real" מ-1995 של הראפר Miilkbone, הוורס אחר כך הופיע בשיר "West Coast Wu-Tang" מהמיקסטייפ "C4" של לאמאר. ב-2009 לאמאר הוציא את המיקסטייפ השלישי שלו, "C4". באותה השנה לאמאר החליט להחליף את שם הבמה שלו, K-Dot, לשמו הפרטי. בסוף אותה השנה הוא הוציא מיני אלבום שנקרא על שמו, "Kendrick Lamar". ב-2009 לאמאר גם הקים את הסופרגרופ Black Hippy (אנ') עם הראפרים ג'יי רוק, סקולבוי קיו ואב-סול. ב-2010, לאמאר הצטרף למסע הופעות The Independent Grind Tour עם טק ניין ו-ג'יי רוק. ב-14 בספטמבר 2010, לאמאר הוציא את המיקסטייפ Overly Dedicated למכירה דיגיטלית, תחת הלייבל טופ דואוג אנטרטיינמנט. ב-23 בספטמבר הוציא את המיקסטייפ להורדה בחינם באינטרנט. השיר הבולט ביותר במיקסטייפ הוא "Ignorance Is Bliss", שכולל אלמנטים מתת הז'אנר גאנגסטה ראפ. ד"ר דרה אשר צפה בקליפ של השיר ביוטיוב, החליט שהוא מעוניין לעבוד עם לאמאר. לאמאר עבד עם ד"ר דרה וסנופ דוג על האלבום של דרה "Detox" וחתם בלייבל של דרה אפטרמת' אנטרטיינמנט. ב-12 באפריל 2011, לאמאר הוציא את הסינגל "HiiiPoWeR" מהאלבום הראשון שלו, Section.80. הסינגל הופק על ידי ג'יי קול. ב-2 ביולי 2011, לאמאר הוציא את האלבום העצמאי הראשון שלו, Section.80. האלבום כלל את האורחים: קולין מונרו, GLC, סקולבוי קיו ואב-סול, ההפקה של האלבום נעשתה על ידי הלייבל העצמאי טופ דואוג. 5,300 עותקים דיגיטליים של האלבום נמכרו בשבוע הראשון לצאתו, והאלבום קיבל ביקורות טובות מצד המבקרים. באוגוסט 2011, בזמן שלאמאר הופיע יחד עם סנופ דוג, ד"ר דרה ודה גיים במערב לוס אנג'לס, שלושת הראפרים הידועים הכתירו את לאמאר כ"מלך החדש של החוף המערבי". ב-24 באוגוסט 2011, לאמאר הוציא את הקליפ לשיר "A.D.H.D" מהאלבום. באוקטובר 2011, לאמאר הופיע יחד עם הראפרים B.o.B, טק ניין, MGK ו-.Big K.R.I.T, בטקס פרסי ה-BET. באוקטובר לאמאר ייצג את החברה Windows Phone, כאשר הוציא את השיר "Cloud 10", על מנת לקדם את המוצר החדש של החברה. במחצית השנייה של 2011, לאמאר התארח במספר אלבומים, כמו: "All 6's and 7's" של טק ניין, "The R.E.D. Album" של דה גיים, "The Wonder Years" של 9th Wonder ובאלבום "Take Care" של דרייק, אשר זכה בפרס גראמי. ב-22 באוקטובר 2012 לאמאר הוציא את אלבום סטודיו השני שלו, Good Kid, M.A.A.D City. האלבום מכר 242,112 עותקים בשבוע הראשון לצאתו, והוא דורג במקום השני במצעד בילבורד 200. בדצמבר 2012, FUSE TV הכתיר את הסינגל "Backseat Freestyle" מהאלבום לשיר הכי הטוב לשנת 2012. אתר ההיפ הופ המוביל HipHop DX הכתיר את לאמאר כראפר השנה. ב-22 בפברואר לאמאר הוציא את הקליפ לשיר "Poetic Justice", שבו התארח הראפר דרייק. ביוני 2013 האלבום הוכתר כאלבום פלטינה על ידי איגוד תעשיית ההקלטות האמריקאי, כשנמכרו 938,389 עותקים של האלבום. בפברואר 2014 הודיע לאמאר שהוא עובד על אלבומו השלישי. ב-23 בספטמבר 2014, הוציא לאמאר את "i", הסינגל ראשון מתוך אלבומו השלישי. בטקס פרסי גראמי 2015 זכה לאמאר בפרס מופע הראפ הטוב ביותר ושיר הראפ הטוב ביותר עבור "i". ב-9 בפברואר 2015, יצא הסינגל השני, "The Blacker the Berry". האלבום To Pimp a Butterfly נועד לצאת ב-23 במרץ 2015, אך יצא שבוע מוקדם יותר, ב-15 במרץ. האלבום זכה לתגובות נלהבות מהמבקרים. בארצות הברית נמכר האלבום ב-324,000 עותקים בשבוע הראשון ליציאתו ונכנס היישר למקום הראשון במצעד בילבורד 200. האלבום שבר שיאי הזרמות בספוטיפיי (9.6 מיליון) והגיע לראשי המצעדים גם בקנדה, בממלכה המאוחדת, באוסטרליה ובניו זילנד. באחד בפברואר 2016 האלבום הוכרז כאלבום פלטינה על ידי איגוד תעשיית ההקלטות האמריקאי. ב-11 במאי העניק הסנאט של מדינת קליפורניה ללאמאר את פרס "אייקון הדור". ב-2015 דירג מגזין בילבורד את לאמאר במקום התשיעי ברשימת עשרת הראפרים הטובים בכל הזמנים. לאמאר התארח ברמיקס לשיר "Bad Blood" של טיילור סוויפט. הרמיקס, שיצא כסינגל במאי 2015, והגיע למקום הראשון במצעד בילבורד הוט 100. ב-4 במרץ 2016 לאמאר הוציא אלבום אוסף, "Untitled Unmastered", המכיל 8 קטעים. לאמאר אישר כי הקטעים הם דמואים לא גמורים מהעבודה על אלבום To Pimp a Butterfly. האלבום זכה לשבחים מהמבקרים ופתח בראש מצעד הבילבורד 200. באפריל 2017 לאמאר הוציא את אלבומו הרביעי, "Damn". בשיר ".YAH" באלבום, לאמאר ביקש שלא יגדירו אותו כ"שחור" אלא כ"בן ישראל". גם אלבום זה זכה לתגובות נלהבות ממבקרים ופתח בראש מצעד הבילבורד 200. באפריל 2018, זכה לאמאר בפרס פוליצר על אלבומו "Damn". האלבום הוכרז כאלבום פלטינום משולש ב-10 במאי 2018 על ידי איגוד תעשיית ההקלטות האמריקאי. ביחד עם אנתוני טיפית, המקים של טופ דואוג אינטרטיינמנט, לאמאר הפיק את המוזיקה בהשראת הסרט הפנתר השחור, והפסקול יצא כאלבום ב-9 בפברואר 2018. לאחר הפסקה של 4 שנים, החל לאמאר לרמוז על צאת אלבום האולפן החמישי שלו תחת חברת התקליטים טופ דואוג אנטרטיינמנט לצד פוסטים ברשתות החברתיות. לאחר מכן הוציא את סינגל "Family Ties" עם בייבי קים. הוא גם הופיע באלבום של קים The Melodic Blue, בשירים "Range Brothers" ו-"Vent" וכמו כן גם "Family Ties". ב-13 בפברואר 2022, הופיע לאמאר בסופרבול ה-56, לצד ד"ר דרה, סנופ דוג, אמינם, 50 סנט, מרי ג'יי בלייג', ואנדרסון פאאק. ב-18 באפריל 2022, הכריז לאמאר על צאת אלבום האולפן החמישי שלו Mr. Morale & the Big Steppers, שיצא לאור ב-13 במאי 2022. ב-8 במאי, הוציא לאמאר את הסינגל השיווקי "The Heart Part 5", לצד וידאו קליפ, שבו השתמש בטכנולוגיית דיפ-פייק, בסרטון רואים את הפרצוף של לאמאר משתנה לפרצופים של דמויות אמרקיאיות חשובות, כמו: ויל סמית', קניה וסט, קובי בראיינט ואו. ג'יי. סימפסון. במאי 2023, לאמאר השתתף בסינגל של ביונסה, "America Has a Problem", והוציא עם בייבי קים את הסינגל "The Hillbillies", שהועמד לפרס גראמי לביצוע הראפ הטוב ביותר. במרץ 2024 השתתף לאמאר בסינגל של פיוצ'ר ומטרו בומין, "Like That". הופעתו בשיר זכתה לתשומת לב ושבחים בעקבות מילים שכוונו כלפי הראפרים דרייק וג'יי קול. "Like That" הגיע למקום הראשון בבילבורד הוט 100 ושהה בו למשך שלושה שבועות רצופים, והפך לשירו השלישי של לאמאר שהגיע למקום הראשון והראשון שנכנס היישר למקום זה. ב-30 באפריל, הוציא לאמאר בהפתעה את שיר הדיס, "Euphoria", בתגובה ל-"Push Ups" של דרייק, וב-3 במאי, הוציא שיר דיס נוסף באינסטגרם בשם "6:16 in LA". ב-3 במאי, כ-20 דקות לאחר צאתו של דיס התגובה של דרייק, "Family Matters", הוציא שיר דיס נוסף בשם "Meet the Grahams". יום לאחר מכן, הוציא לאמאר רצועת דיס נוספת המכוונת לדרייק בשם "Not Like Us". בדומה ל-"Like That", השיר הגיע היישר אל המקום הראשון בבילבורד הוט 100. ב-11 בספטמבר, לאמאר הוציא שיר בהפתעה בעמוד האינסטגרם שלו, ששמו "Watch the Party Die". בספטמבר 2024, לאמאר הוכרז ככוכב המרכזי של מופע המחצית בסופרבול 2025, שייערך ב-9 בפברואר 2025 בניו אורלינס. זו הפעם השנייה שלאמאר יופיע במופע המחצית, לאחר שהשתתף כאורח במופע של ד"ר דרה ב-2022. 2011: Section.80 2012: Good Kid, M.A.A.D City 2015: To Pimp a Butterfly 2017: Damn 2022: Mr. Morale & the Big Steppers 2018: Black Panther: The Album 2016: Untitled Unmastered מדיה וקבצים בנושא קנדריק לאמאר בוויקישיתוף אתר האינטרנט הרשמי של קנדריק לאמאר (באנגלית) קנדריק לאמאר, ברשת החברתית פייסבוק קנדריק לאמאר, ברשת החברתית אקס (טוויטר) קנדריק לאמאר, ברשת החברתית אינסטגרם קנדריק לאמאר, סרטונים בערוץ היוטיוב קנדריק לאמאר, במסד הנתונים הקולנועיים IMDb (באנגלית) קנדריק לאמאר, באתר אפל מיוזיק (באנגלית) קנדריק לאמאר, באתר ספוטיפיי קנדריק לאמאר, באתר סאונדקלאוד (באנגלית) קנדריק לאמאר, באתר Last.fm (באנגלית) קנדריק לאמאר, באתר AllMusic (באנגלית) קנדריק לאמאר, באתר MusicBrainz (באנגלית) קנדריק לאמאר, באתר דיזר קנדריק לאמאר, באתר Yandex.Music (ברוסית) קנדריק לאמאר, באתר Discogs (באנגלית) קנדריק לאמאר, באתר Songkick (באנגלית) קנדריק לאמאר, באתר Genius קנדריק לאמאר, באתר SecondHandSongs קנדריק לאמאר, באתר בילבורד (באנגלית) קנדריק לאמאר, באתר טיידל (באנגלית) קנדריק לאמאר, באתר אמזון מיוזיק איל רוב‏, קנדריק לאמר מצדיק את ההייפ סביבו ומוכיח שהוא יותר מסתם טרנד, באתר וואלה, 5 בנובמבר 2012 משה קוטנר, הגנגסטה ראפ של קנדריק לאמאר, באתר הארץ, 11 בנובמבר 2012 שרון מולדאבי, ‏כוכב מנצנץ: קנדריק לאמאר – אמן היפ-הופ עם שירים יוקדים, באתר גלובס, 28 ביולי 2013 רוני פיאלקוב‏, וייב חי: האלבום החדש של קנדריק לאמאר משאיר תחושה שמשהו מונומנטלי קרה, באתר וואלה, 26 במרץ 2015 בן שלו, האלבום של קנדריק למאר מסתמן כקלאסיקת היפ הופ, באתר הארץ, 27 במרץ 2015 שי סגל‏, לעזאזל: "DAMN." של קנדריק לאמאר הוא האלבום השלם ביותר שלו, באתר וואלה, 18 באפריל 2017 שי סגל, מה קורה כשנותנים למוזיקאי הגדול בדורנו לכתוב פסקול, באתר Time Out,‏ 13 בפברואר 2018 אלירן גולדשטיין‏, אנרגיות מחשמלות: ההופעה של קנדריק לאמאר בברלין הייתה חוויה רוחנית, באתר וואלה, 8 במרץ 2018 ליסה רובינסון, ואניטי פייר, מהגטו של קומפטון ועד פרס פוליצר: ראיון אינטימי עם קנדריק למאר, הראפר הטוב בעולם, באתר הארץ, 15 בנובמבר 2018 קנדריק לאמאר, באתר אנציקלופדיה בריטניקה (באנגלית) עמוס הראל, קנדריק למאר משמר את מעמדו כקולו של דור, באתר הארץ, 21 במאי 2022 שירה נאות, קנדריק למאר, דרייק והסכסוך שמבעיר את עולם ההיפ־הופ, באתר הארץ, 7 במאי 2024 Ramirez, Erika, "Taylor Swift Cries Tears of Joy Over Kendrick Lamar's Grammy Wins", Billboard, ‏8 בפברואר 2015 To Pimp A Butterfly - Kendrick Lamar, Metacritic, 19.3.15 Caulfield, Keith, "Kendrick Lamar Earns His First No. 1 Album on Billboard 200 Chart", Billboard, ‏25 במרץ 2015 קנדריק לאמאר באתר איגוד תעשיית ההקלטות האמריקאי Kory Grow, Kendrick Lamar Named 'Generational Icon' by California Senate, Rolling Stone, ‏12 במאי 2015 The 10 Best Rappers of All Time Gary Trust, "Taylor Swift's 'Bad Blood' Blasts to No. 1 on Hot 100", Billboard, ‏27 במאי 2015 ‏ "טיילור סוויפט מזנקת אל פסגת מצעד המכירות האמריקאי", מוזיקה נטו, ‏28 במאי 2015 untitled unmastered באתר מטאקריטיק (באנגלית) DAMN באתר מטאקריטיק (באנגלית) Condé Nast, Kendrick Lamar Says He’s Producing His “Final TDE Album”, Pitchfork, ‏2021-08-20 (באנגלית אמריקאית) Kendrick Lamar returns on collaboration with Baby Keem, 'Family Ties', NME, ‏2021-08-27 (באנגלית בריטית) Five Epic Hitmakers Unite for PEPSI Super Bowl LVI Halftime Show, NFL.com (באנגלית אמריקאית) nu thoughts, oklama.com Condé Nast, Kendrick Lamar Shares New Song “The Heart Part 5,” Deepfakes Kanye, OJ, Will Smith in Video, Pitchfork, ‏2022-05-09 (באנגלית אמריקאית) Aleia WoodsAleia Woods, Kendrick Lamar Returns With New Song 'The Heart Part 5' - Listen, XXL Mag (באנגלית) Kreps, Daniel (20 במאי 2023). "Kendrick Lamar Hops on Surprise Remix of Beyoncé's 'America Has a Problem'". Rolling Stone. ארכיון מ-6 ביוני 2023. נבדק ב-28 ביולי 2023. {{cite journal}}: (עזרה) Kearns, Sarah (30 במאי 2023). "Kendrick Lamar and Baby Keem Drop Surprise Single and Music Video 'The Hillbillies'". Hypebeast. נבדק ב-30 במאי 2023. {{cite web}}: (עזרה) Green, Dylan (22 במרץ 2024). "Future / Metro Boomin: "Like That" [ft. Kendrick Lamar]". Pitchfork (באנגלית אמריקאית). נבדק ב-23 במרץ 2024. {{cite web}}: (עזרה) Gee, Andre (22 במרץ 2024). "Kendrick Lamar Declares War -- And Five Other Takeaways From 'We Don't Trust You'". Rolling Stone (באנגלית אמריקאית). נבדק ב-23 במרץ 2024. {{cite journal}}: (עזרה) Trust, Gary (1 באפריל 2024). "Future, Metro Boomin & Kendrick Lamar's 'Like That' Debuts at No. 1 on Billboard Hot 100". Billboard (באנגלית אמריקאית). נבדק ב-2 באפריל 2024. {{cite journal}}: (עזרה) Horowitz, Steven J. (30 באפריל 2024). "Kendrick Lamar Fires Back at Drake on New Diss Track 'Euphoria'". Variety (באנגלית אמריקאית). נבדק ב-30 באפריל 2024. {{cite web}}: (עזרה) Savage, Mark (4 במאי 2024). "Drake and Kendrick Lamar get personal on simultaneously released diss tracks". BBC News. נבדק ב-5 במאי 2024. {{cite web}}: (עזרה) Nast, Condé (2024-05-05). "Kendrick Lamar Doesn't Wait for Drake Response, Drops Another New Diss Song "Not Like Us"". Pitchfork (באנגלית אמריקאית). נבדק ב-2024-05-05. Steven J. Horowitz, Kendrick Lamar Drops First New Song Since ‘Not Like Us’, Variety, ‏2024-09-12 (באנגלית אמריקאית) Mitchell Peters, From Drake Jabs to Lil Wayne Defenders, Fans Are Reacting to Kendrick Lamar Headlining the 2025 Super Bowl Halftime Show, Billboard, ‏2024-09-08 (באנגלית אמריקאית)